Ընդհանրացնելով Մյունխենի անվտանգության համաժողովում Սերժ Սարգսյանի հնչեցրած մտքերը պետք է փաստենք, որ միջազգային հանրության համար դրանք ավելի քան ընդունելի են: Ավելին՝ դրանք հնչեցվել են հենց միջազգային հանրության համար: Այս առումով մենք՝ հայաստանցիներս ավելի տեղեկացված ենք բարձրաձայնված հարցերի նրբություններից և Սարգսյանի հնչեցրած մտքերը մեր վրա չեն թողնի նույն տպավորությունը: Ինչևէ, ընդհանրացված գնահատական տալը ոչ միայն բարդ է, այլև սխալ, ուստի անհրաժեշտ է տարբերակված մոտեցում ցուցաբերել: Այսպիսով, հնչած մտքերը կարելի է գնահատել գերազանց, կատարումը՝ գերազանց, իրականության հետ կապը՝ բավարար: